**ΑΝΑΚΟΙΝΩΣΗ ΕΓΓΡΑΦΗΣ**

**των εισαγομένων με την ειδική κατηγορία των Αλλοδαπών-Αλλογενών αποφοίτων λυκείων εκτός ΕΕ και αποφοίτων λυκείων ή αντιστοίχων σχολείων κρατών-μελών της Ε.Ε. για το ακαδ.έτος 2022-2023**

Σύμφωνα με τη [σχετική ανακοίνωση](https://www.minedu.gov.gr/news/53188-07-09-22-eggrafes-se-panepistimia-ton-eisagomenon-me-tin-eidiki-katigoria-allodapon-allogenon-apofoiton-lykeion-ektos-ee-kai-apofoiton-lykeion-i-antistoixon-sxoleion-kraton-melon-tis-e-e) του Υπουργείου Παιδείας & Θρησκευμάτων, οι εγγραφές των επιτυχόντων θα πραγματοποιηθούν

**από τη** **Δευτέρα 12 Σεπτεμβρίου έως και τη Δευτέρα 19 Σεπτεμβρίου 2022.**

*Για λόγους εξαιρετικής ανάγκης, όπως παρατεταμένη θεομηνία, σοβαρή ασθένεια, στράτευση ή απουσία στο εξωτερικό, είναι δυνατή η εγγραφή σπουδαστή που καθυστέρησε να εγγραφεί μέσα στις καθορισμένες προθεσμίες, με αιτιολογημένη απόφαση του διοικητικού συμβουλίου του τμήματος Πανεπιστημίου, ύστερα από αίτηση του ενδιαφερόμενου σπουδαστή, η οποία υποβάλλεται σε αποκλειστική προθεσμία τριάντα (30) ημερών από τη λήξη της προθεσμίας εγγραφής και στην οποία εκτίθενται και οι λόγοι της καθυστέρησης. Σπουδαστής που δεν εγγράφηκε ούτε με τη διαδικασία αυτής της παραγράφου χάνει το δικαίωμα εγγραφής για το συγκεκριμένο ακαδημαϊκό έτος καθώς και για τα επόμενα έτη.*

Στις ίδιες ημερομηνίες εγγράφονται

* 1. οι εισακτέοι **των ακαδημαϊκών ετών 2020-2021** και **2021-2022** που δεν είχαν αποκτήσει τη βεβαίωση ελληνομάθειας, εφόσον προηγουμένως έχουν αποκτήσει τη βεβαίωση αυτή
  2. οι εισαγόμενοι με κυπριακή καταγωγή που υποχρεούνται να υπηρετήσουν τη θητείας του στην Κύπρο, μετά από την απόλυσή τους από τις τάξεις του στρατού, ύστερα από σχετική βεβαίωση της Κυπριακής Δημοκρατίας (Πιστοποιητικά Στρατολογική Κατάστασης Τύπου «Α» ή Πιστοποιητικά Εκπλήρωσης Θητείας).

Η εγγραφή θα γίνεται κατόπιν αιτήσεως, συνοδευόμενης από τα δικαιολογητικά Καλούνται οι επιτυχόντες, να στείλουν τα απαιτούμενα δικαιολογητικά που προβλέπονται στο άρθρο 3 της Υ.Α. Φ.151/20049/Β6/2007 (272 Β’) με συστημένη επιστολή ή με Εταιρεία Ταχυμεταφοράς, **με ημερομηνία αποστολής έως και τη Δευτέρα 19 Σεπτεμβρίου 2022**

στη Διεύθυνση

**ΠΑΝΤΕΙΟ ΠΑΝΕΠΙΣΤΗΜΙΟ**

**ΛΕΩΦΟΡΟΣ ΣΥΓΓΡΟΥ 136**

**Τ.Κ. 17671**

**ΤΜΗΜΑ …………………………………………**

1. [**Αίτηση Αρχικής Εγγραφής**](https://drive.google.com/file/d/15oVwAuag1HyfqTa39Qd9J17pnZsvUTkV/view?usp=sharing),
2. **Τα δικαιολογητικά που αναφέρονται στη συνημμένη** [**εγκύκλιο**](https://www.minedu.gov.gr/publications/docs2020/2022_%CE%95%CE%93%CE%9A%CE%A5%CE%9A%CE%9B%CE%99%CE%9F%CE%A3_%CE%95%CE%93%CE%93%CE%A1%CE%91%CE%A6%CE%A9%CE%9D_%CE%91%CE%9B%CE%9B%CE%9F%CE%94%CE%91%CE%A0%CE%A9%CE%9D%CE%A88%CE%A8%CE%9D46%CE%9C%CE%A4%CE%9B%CE%97-%CE%9E06.pdf) **του ΥΠΑΙΘ**
3. **Βεβαίωση γνώσης της Ελληνικής γλώσσας**

Η βεβαίωση αυτή δεν απαιτείται :

* 1. *αν ο ένας εκ των γονέων του εισαγόμενου έχει ελληνική καταγωγή. Σε περίπτωση που οι εισαγόμενοι της περίπτωσης αυτής, κρίνουν ότι δεν γνωρίζουν επαρκώς την ελληνική γλώσσα για παρακολούθηση στο τμήμα εισαγωγής τους, μπορούν κατά τον πρώτο χρόνο εισαγωγής τους να παρακολουθήσουν μαθήματα ελληνικής γλώσσας και εφόσον αποκτήσουν τη σχετική βεβαίωση, εγγράφονται το αμέσως επόμενο ακαδημαϊκό έτος,*
  2. *αν ο εισαγόμενος έχει τίτλο απόλυσης από ελληνικό ή κυπριακό σχολείο δευτεροβάθμιας εκπαίδευσης, 3) αν ο εισαγόμενος έχει τίτλο απόλυσης από ξένο σχολείο από τον οποίο να προκύπτει ότι έχει διδαχθεί και εξεταστεί επιτυχώς και στο μάθημα της ελληνικής γλώσσας.*

Τα αλλοδαπά έγγραφα, τα οποία, σύμφωνα με την αρ.233/2000 Γνωμοδότηση του Ν.Σ.Κ., για να γίνουν δεκτά από τις ελληνικές διοικητικές αρχές, θα πρέπει να φέρουν στο πρωτότυπο την επισημείωση της Σύμβασης της Χάγης ή την Προξενική Θεώρηση, υποβάλλονται στη Διοίκηση σε απλό, ευκρινές φωτοαντίγραφο από το επικυρωμένο όμως, από δικηγόρο, αντίγραφο του πρωτοτύπου.

**Δικαιολογητικά από ξένη αρχή που δεν θα είναι επικυρωμένα για τη γνησιότητά τους**

**δεν θα γίνονται δεκτά από τις Γραμματείες των σχολών ή τμημάτων της Τριτοβάθμιας Εκπαίδευσης, οι οποίες έχουν την ευθύνη για τον έλεγχο των εγγράφων**

**κατά τη διαδικασία εγγραφής των επιτυχόντων.**

Τα δικαιολογητικά που προέρχονται από ξένα σχολεία που λειτουργούν στην Ελλάδα πρέπει να είναι επικυρωμένα για τη γνησιότητά τους και τη νομιμότητα λειτουργίας των σχολείων αυτών από τη Δ/νση Δευτεροβάθμιας Εκπαίδευσης της Ελλάδας στην οποία υπάγεται το ξένο σχολείο.

Με απόφαση της Συνέλευσης της Σχολής ή του Τμήματος, μετά τον έλεγχο των δικαιολογητικών, εγκρίνεται η εγγραφή των επιτυχόντων-εισαγομένων, μέσα σε προθεσμία είκοσι (20) ημερών από τη λήξη της ημερομηνίας εγγραφής. Η απόφαση εγγραφής ανακοινώνεται από τη Γραμματεία της Σχολής ή του Τμήματος αρμοδίως και αντίγραφο αυτής κοινοποιείται στο Υπουργείο Παιδείας και Θρησκευμάτων. Η απόφαση της Γενικής Συνέλευσης υπόκειται στη διαλυτική αίρεση έγκρισης νομιμότητας της τελευταίας από το Πρυτανικό 6 Συμβούλιο του Πανεπιστημίου. Εάν το Πρυτανικό Συμβούλιο του Πανεπιστημίου κρίνει ότι η εγγραφή δεν πρέπει να πραγματοποιηθεί, λόγω υποβολής ψευδών ή μη νόμιμων δικαιολογητικών και ότι δεν συντρέχουν οι νόμιμες προϋποθέσεις υπαγωγής στην ειδική κατηγορία, τότε δεσμεύεται η Γενική Συνέλευση του Τμήματος να την ανακαλέσει με οριστική απόφαση διαγραφής από τους καταλόγους της Σχολής ή του Τμήματος εισαγωγής. Η απόφαση αυτή κοινοποιείται στους ενδιαφερομένους και στο Υπουργείο Παιδείας και Θρησκευμάτων για την ανάκληση της απόφασης του Υπουργού Παιδείας και Θρησκευμάτων κύρωσης των πινάκων εισαγωγής υποψηφίων στην Τριτοβάθμια Εκπαίδευση, κατά το μέρος που αφορά τη διαγραφή αυτών και τον αποκλεισμό τους κατά τα επόμενα δύο ακαδημαϊκά έτη από κάθε διαδικασία εισαγωγής σε όλα τα Πανεπιστήμια ή Σχολές.

Μετά την έγκριση της εγγραφής, θα ενημερωθείτε για τις ενέργειες στις οποίες θα πρέπει να προχωρήσετε προκειμένου να ξεκινήσει η φοίτησή σας στο Πανεπιστήμιο.

***Στοιχεία επικοινωνίας των Τμημάτων.***

|  |  |  |
| --- | --- | --- |
| **ΤΜΗΜΑ** | **EMAIL** | **ΤΗΛΕΦΩΝΟ** |
| [Δημόσιας Διοίκησης](https://pubadmin.panteion.gr/el/) | **dd@panteion.gr** | 210. 920 – 1067, 1435 |
| [Οικονομικής και Περιφερειακής Ανάπτυξης](https://topa.panteion.gr/) | **topa@panteion.gr** | 210. 920 – 1426, 1427 |
| [Πολιτικής Επιστήμης & Ιστορίας](https://polhist.panteion.gr/index.php?lang=el) | **polhist@panteion** | 210. 920 – 1391, 1043 |
| [Κοινωνικής Πολιτικής](http://socialpolicy.panteion.gr/) | **koinpol@panteion.gr** | 210. 920 – 1036, 1381 |
| [Κοινωνιολογίας](https://sociology.panteion.gr/index.php/el/) | **sociology@panteion.gr** | 210. 920 – 1454, 1456 |
| [Κοινωνικής Ανθρωπολογίας](https://anthropology.panteion.gr/index.php?lang=el) | **santhrop@panteion.gr** | 210. 920 – 1406, 1048 |
| [Ψυχολογίας](https://psychology.panteion.gr/) | **psych@panteion.gr** | 210. 920 – 1421, 1422 |
| [Επικοινωνίας, Μέσων και Πολιτισμού](https://cmc.panteion.gr/) | **emme@panteion.gr** | 210. 920 – 1431, 1428 |
| [Διεθνών, Ευρωπαϊκών & Περιφερειακών Σπουδών](https://deps.panteion.gr/) | **des@panteion.gr** | 210. 920 – 1389, 1392 |